Nuwe Sassa-hoof aangestel | Maroela Media
Susan Shabangu, minister van maatskaplike ontwikkeling, het Busisiwe Memela-Khambula, voormalige besturende direkteur van Postbank, aangestel as die nuwe uitvoerende hoof vir die Suid-Afrikaanse Agentskap vir Maatskaplike Sekerheid (Sassa).
Memela-Khambula neem die leisels oor by die waarnemende uitvoerende hoof, Abraham Mahlangu. Sassa het gesê Memela-Khambula se ervaring in die finansiële dienste sal tot voordeel strek.
"Sy het baie ervaring in senior bestuur in die staat- en privaat sektor en dit is baie waardevol vir Sassa. Sy is 'n sakestrateeg en het op verskeie rade gedien as direkteur. Die Sassa en SA Poskantoor-vennootskap om die maatskaplike toelaes te betaal is nog in die begin stadium en haar aanstelling sal 'n sleutelrol speel om die momentum te verhoog om seker te maak dat dienslewering verbeter," het Shabangu in 'n verklaring gesê.
Mahlangu is in 2018 as waarnemende hoof aangestel en het Pearl Bhengu vervang ná Bhengu versoek het om na haar aanvanklike pos in KwaZulu-Natal terug te keer.
Bhengu het aanvanklik Thokozani Magwaza vervang wat die agentskap verlaat het ná 'n onderonsie met die voormalige minister van maatskaplike ontwikkeling, Bathabile Dlamini oor die omstrede Cash Paymaster Services-kontrak.
Die poskantoor SA is dan in sy maai! Wat laat hulle dink sy sal SASSA reg kan bestuur???
sal ons nog ooit n wonderwerk sien van n blanke wat in n hoë pos aangestel sal word..???
Ek ruik 'n rot. Eers word die SASSA uitbetalings sonder behoorlike prosedure oorgeskuif na die Postbank, dan skielik is Postbank se baas die hoof v SASSA. En dis 'n dooie rot …